stanford-oval/wikipedia huggingface dataset:
Choose Your Masques
Albumin julkaisun jälkeen

Albumin jatkoi yhtyeen hyviä listasijoituksia Britannian albumilistalla sijoittumalla sijalle 29. Yhtye promotoi albumia 29:n konsertin Britannian kiertueella loka-marraskuussa 1982. Entinen jäsen Nik Turner liittyi yhtyeen kokoonpanoon tällä kiertueella. Kiertueen lavarekvisiittaan kuuluivat lukuisat tv-monitorit, jotka loivat 3D-vaikutelman lavalle sekä kaksi tanssijaa. Myös taikuri Paul Zenon oli mukana joillakin keikoilla. Ex-vokalisti Robert Calvert vieraili Folkestonen konsertissa ja Michael Moorcock Hammersmith Odeonin konsertissa.
Kiertueen jälkeen rumpali Martin Griffin erosi yhtyeestä. Yhtye oli käyttänyt albumilla rumpukonetta ja -sampleja, koska Brock oli tyytymätön Griffinin soittoon, joka Brockin mielestä oli epätarkkaa. Griffinin tilalla helmikuun 1983 kiertueella nähtiin rumpali Andy Anderson. Myös entinen rumpali Simon King harjoitteli yhtyeen mukana näihin aikoihin, mutta ei kuitenkaan jäänyt yhtyeeseen.
Albumi jäi Hawkwindin viimeiseksi RCA / Active-merkillä. Yhtye oli tehnyt sopimuksen riippumattoman Flicknife Recordsin kanssa arkistomateriaaleihin perustuvista julkaisuista ja RCA oli tähän tyytymätön, vaikka se ei ollut alun perin halunnut julkaista yhtyeen arkistomateriaalia, ja tämän vuoksi sopimusta yhtyeen kanssa ei uusittu.
Kappaleet

"Choose Your Masks" (Moorcock/Brock) - 5:28
"Dream Worker" (Bainbridge) - 4:58
"Arrival In Utopia" (Moorcock/Brock) - 5:47
"Utopia" (Brock) - 3:00
"Silver Machine" (Calvert/Brock) - 4:22
"Void City" (Bainbridge/Brock) - 6:48
"Solitary Mind Games" (Lloyd Langton/Lloyd Langton) - 3:58
"Fahrenheit 451" (Calvert/Brock) - 4:48
"The Scan" (Bainbridge/Brock) - 1:02
"Waiting For Tomorrow" (Lloyd Langton/Lloyd Langton) - 3:46
Kappaleet > Griffinin ja EBS:n CD-versioiden bonus-kappaleet

"Silver Machine" (täyspitkä versio) - 7:25
"Psychedelic Warlords" (singlen b-puoli) (Brock) - 4:52
Kappaleet > Atomhengen remasteroidun version bonus-kappaleet

"Psychedelic Warlords" (singlen b-puoli, nopeuskorjattu versio) - 5:02
"Silver Machine" (ennenjulkaisematon pitempi single-miksaus) - 3:46
Kappaleet > Atomhengen remasteroidun version bonus-cd

"Void City" (vaihtoehtoinen versio) - 6:38
"Candle Burning" (Lloyd Langton/Lloyd Langton) - 2:48
"5/4" (Lloyd Langton/Bainbridge) - 3:21
"Waiting For Tomorrow" (vaihtoehtoinen miksaus) - 3:43
"Radio Telepathy" (Brock) - 5:44
"Lato" (Bainbridge/Brock) - 2:34
"Dream Worker" (laajennettu versio) - 5:34
"Oscillations" (Brock) - 3:04
"Recent Reports" (Brock) - 5:48
"Lato Percussive Electro (Earthed To The Ground)" (Bainbridge/Brock) - 3:45
"Solitary Mind Games" (vaihtoehtoinen versio) - 5:06
"Silver Machine" (single-versio) - 2:58
Bonus-cd:n materiaali on nauhoitettu huhti-elokuussa 1982 Rockfield-studioilla.
Muusikot

Dave Brock: kitara, kosketinsoittimet, laulu
Huw Lloyd Langton: kitara, laulu
Harvey Bainbridge: basso, kosketinsoittimet, laulu
Martin Griffin: rummut
sekä:
Nik Turner: saksofoni (kappaleessa "Void City")
Ian Holm: puhe (kappaleessa "Dream Worker")
Pascoe Brock
Julkaisuhistoria

lokakuu 1982: RCA/Active, RCALP 6055, UK vinyyli
lokakuu 1996: Emergency Broadcast System Records, EBSCD124, UK CD
lokakuu 1996: Griffin Music, GCD613-2, USA CD
lokakuu 2010: Atomhenge (Cherry Red) Records, ATOMCD2026, UK 2CD
EAB Group

| EAB Group |
| --- | --- |

Yritysmuoto:  julkinen osakeyhtiö
Osake:  OMXH: EABGB
Markkina-arvo:  59,58 milj. euroa (20.12.2018)
ISIN:  FI4000157441
Lakkautettu:  Sulautunut Evli Oyj:hin 1.10.2022
Toimitusjohtaja:  Daniel Pasternack
Puheenjohtaja:  Therese Cedercreutz
Kotipaikka:   Helsinki
Toimiala:  finanssipalvelut
Kotisivu:  Elite Alfred Berg
Infobox OKVirheellinen NIMI-arvo: 
EAB-konserni oli suomalainen finanssipalveluita tarjoava yritys. Konsernin markkinointinimenä käytettiin nimeä Elite Alfred Berg. Konsernin hallinnollisena emoyhtiönä toimi EAB Group Oyj, jonka osake oli listattu Nasdaq Helsinki Oy:n pörssilistalle. EAB Group Oyj sulautui Evli Oyj:hin 1.10.2022.
Elite Alfred Bergin palveluihin kuuluivat varainhoito, sijoitusrahastot, kiinteistörahastot, pääomarahastot, lakipalvelut ja vakuutukset. Lisäksi Elite Alfred Berg tarjosi yrityksille ja julkishallinnolle palkitsemispalveluita sekä muille sijoituspalvelu- ja rahastoyhtiöille konsultti- ja back office -palveluja, kuten arvonlaskentaa.
Toiminta

EAB:n liiketoiminta jakautui kahteen liiketoiminta-alueeseen: yksityisasiakkaat ja instituutioasiakkaat. Elite Alfred Bergillä oli yli 10 000 asiakasta, joiden puolesta se hoiti lähes 4 miljardin euron varallisuutta. Konserni teki salkunhoitoyhteistyötä Norjan ja Ruotsin Alfred Bergin kanssa, ja niiden yhteenlaskettu pohjoismainen asiakasvarallisuus oli yli 15 miljardia euroa. Konserni oli myös Suomen johtava henkilöstörahastojen tarjoaja ja palveli 95 000 henkilöstörahastojäsentä. Elite Alfred Bergillä työskenteli yli 100 sijoitusalan ammattilaista 13 paikkakunnalla ympäri Suomea.
Organisaatio

EAB Group Oyj:n hallituksen puheenjohtajana toimi Therese Cedercreutz ja toimitusjohtajana Daniel Pasternack. Cedercreutzia ennen EAB Group Oyj:n hallituksen puheenjohtajana toimi vuodesta 2012 syyskuuhun 2019 Kari Juurakko, yksi Elite Alfred Bergin perustajista. Juurakko kuului tuolloin yhtiön suurimpiin osakkeenomistajiin.
EAB-konsernin ensimmäinen konserniyhtiö sitoutui YK:n vastuullisen sijoittamisen periaatteisiin (PRI) vuonna 2011. EAB Groupin toimintaa valvoi Finanssivalvonta.
Historia > Eufex

Eufex Oy:n perustivat vuonna 2000 Anders Ekholm ja Daniel Pasternack. Ennen työskentelyään Eufexissa Ekholm ja Pasternack väittelivät molemmat tohtoreiksi Svenska handelshögskolanissa rahoituksen alalta. Pasternack oli toiminut Nordean riskienhallintatehtävissä ja Ekholm Aros Securities -pankkiiriliikkeessä kvantitatiivisena analyytikkona. Eufexin toiminta keskittyi heti perustamisen jälkeen erityisesti sijoitusrahastojen seurantaan ja tutkimukseen. Eufex lanseerasi ensimmäisen version rahastovälityspalvelustaan vuonna 2003 ja vuonna 2006 yhtiö laajensi tuotevalikoimaansa varainhoitopalveluihin. Helmikuussa 2008 perustettiin Eufexin tytäryhtiö Eufex Rahastohallinto Oy, joka tarjoaa rahastojen hallinnointipalveluja. Toukokuussa 2011 Finanssivalvonta myönsi Eufexille pankkitoimiluvan, jonka johdosta yhtiön nimi muuttui Eufex Pankki Oyj:ksi. Marraskuussa 2011 perustettiin Eufex Pankki Oyj:n osakkuusyhtiö Eufex Yhteisöpalvelut Oy, joka vastaa konsernin instituutionaalisten asiakkaiden hoidosta.
Vuodesta 2007 kevääseen 2010 Eufex oli Aurator Varainhoito Oy:n tytäryhtiö, jonka jälkeen se on ollut Aurator Varainhoito Oy:n osakkuusyhtiö vuoden 2012 loppuun saakka. Aurator Varainhoito on siirtänyt osittaisjakautumisella osuutensa Eufex Pankki Oyj:ssä kokonaan uuteen yhtiöön nimeltä Aurada sen jälkeen kun Evli Pankin osti 90 % Aurator Varainhoito Oy:stä.
Pankin toimitusjohtajaksi valittiin 16.4.2012 Jyri Suonpää, joka siirtyi tehtävään Aurator Varainhoito Oy:n varainhoitajan tehtävästä.
Historia > Elite Alfred Berg

Elite Varainhoito Oyj toteutti historiansa suurimman yrityskaupan 1.8.2017, kun se osti Alfred Bergin Suomen liiketoiminnot Alfred Berg Omaisuudenhoito Suomi Oy:n ja Alfred Berg Rahastoyhtiö Oy:n Alfred Berg Asset Management AB:lta. Alfred Berg Rahastoyhtiö Oy sulautui Elite Rahastohallinto Oy:hyn 31.12.2017. Vuoden 2018 alusta konserni otti käyttöön markkinointinimen Elite Alfred Berg. Emoyhtiön nimi muutettiin Elite Varainhoito Oyj:stä EAB Group Oyj:ksi keväällä 2018.
EAB Group Oyj siirtyi Helsingin pörssin päälistalle 2.5.2019.
Historia > Evli

EAB Group Oyj sulautui Evli Oyj:hin 1.10.2022. Yhdistynyt yhtiö muodostaa entistä kattavammin varainhoidon tuotteita ja palveluita tarjoavan Evlin. Järjestelyn myötä myös EAB Varainhoito Oy sulautui Evli Oyj:hin. EAB Rahastoyhtiö Oy puolestaan sulautui Evli-Rahastoyhtiö Oy:hyn.
Historia > Aikajana

1991 Alfred Berg Omaisuudenhoito Suomi Oy (nykyinen EAB Varainhoito Oy) perustetaan.
1992 Alfred Berg Rahastoyhtiö Oy perustetaan.
2000 Eufex Oy perustetaan.
2001 Elite Life Oy ja Seva Finland Oy (myöhemmin SEK Oy) perustetaan.
2003 Eufex Oy perustaa Suomen ensimmäisen internetissä toimivan rahastojen välityspalvelun, jossa välitetään useiden kotimaisten ja ulkomaisten rahastoyhtiöiden rahastoja.
2005 Eufex Oy aloittaa täyden valtakirjan varainhoitopalvelun sekä ammatti- että yksityissijoittajille.
2008 Eufex Rahastohallinto Oy (myöhemmin Elite Rahastohallinto Oy) perustetaan.
2009 Elite Life Oy ja SEK yhdistyvät.
2011 Omaisuudenhoitotoimiluvan myötä Elite Life ottaa käyttöön nimen Elite Pankkiiriliike.
2012 Eliten omistajat ostavat Bon Pankkiiriliike -konsernin.
2013 Bon Pankkiiriliike sulautetaan Elite Pankkiiriliikkeeseen. Eliten omistajat ostavat Eufex Pankin.
2014 Eufex Pankki sulautuu Elite Pankkiiriliikkeeseen ja yhtiön nimeksi otetaan Elite Varainhoito.
2015 Elite listautuu Nasdaq First North Finland -markkinapaikalle.
2016 Elite tekee kahdeksan yrityskauppaa tai –järjestelyä (mm. Elite ostaa Kiinteistökehitysrahaston Quorum Rahastoyhtiöltä ja perustaa Elite Palkitsemispalvelut Oy:n).
2017 Elite ostaa Alfred Bergin Suomen toiminnot. Alfred Berg Rahastoyhtiö Oy sulautuu Elite Rahastohallinto Oy:hyn (nykyinen EAB Rahastoyhtiö Oy).
2018 Konsernin markkinointinimeksi otetaan Elite Alfred Berg. Elite Varainhoito Oyj:n nimeksi tulee EAB Group Oyj. Sijoituspalvelutoiminta keskitetään tytäryhtiöille.
2019 EAB Group Oyj siirtyi Nasdaq Helsingin First North -listalta pörssin päälistalle.
2020 Elite Alfred Berg sekä Norjan ja Ruotsin Alfred Berg ilmoittivat perustavansa yhteispohjoismaisen salkunhoitotiimin.
2022 EAB Group Oyj sulautui Evli Oyj:hin.
Corbinin Elaine

Corbinin Elaine kantaa Graalin maljaa Corbinin linnassa. Arthur Rackhamin kuvitusta teoksessa The Romance of King Arthur and His Knights of the Round Table.
Corbinin Elaine on kuningas Arthurin liittyvissä tarinoissa Pellesin kaunis tytär ja pyöreän pöydän ritarin ja Graalin maljan löytäjän Galahadin äiti. Thomas Maloryn Le Morte d’Arthur -teoksen mukaan Pellekselle oli ennustettu, että Elaine saisi Lancelotin kanssa pojan, jonka nimi olisi Galahad. Galahadin olisi viimein määrä löytäää Graalin malja. Corbinin Elainea ei tule sekoittaa toiseen samannimiseen Lancelotiin rakastuneeseen naiseen, Astolatin Elaineen.
Corbinin Elainea pidettiin koko maan kauneimpana, ja hänelle kateelliset Morgan Le Fay ja Northgalisin kuningatar olivat loihtineet Elainen kärsimään kuin tämä olisi jatkuvasti tulikuumassa kylvyssä. Ennustuksen mukaan vain maailman paras ritari voisi parantaa hänet. Kerran ratsastaessaan Corbinin sillalle Lancelotia tervehditään ja hänelle kerrotaan neito Elainen kärsimyksistä. Väki kertoo, että sir Gawain on jo käynyt paikalla, mutta ei ole kyennyt auttamaan. Lancelot suostuu auttaamaan ja linnassa hän tarttuu Elainen käteen, jolloin neidon tuskat kaikkoavat.
Pelles ja neito Brisen onnistuvat loitsuillaan saamaan Lancelotin luulemaan Elainea Guinevereksi, jota Lancelot rakastaa. Lancelot ja Elaine viettävät yön yhdessä eräässä linnassa ja Lancelot saattaa Elainen raskaaksi. Aamulla lumous häviää ja Lancelot raivostuu petoksesta ja lähtee. Elaine synnyttää sittemmin Galahadin.
Elainen hahmo on kiinnostanut useita kirjailijoita. T. H. White sekoittaa kirjasarjassaan Muinainen ja tuleva kuningas Corbenin Elainen ja Astolatin Elainen keskenään kuten tekee myös Howard Pyle pyöreän pöydän ritareita käsittelevissä teoksissaan. John Erskinen romaanissa Galahad Elaine on vapaamielinen moderni nainen, joka vastustaa perinteistä naisen roolia ja päättää hankkia lapsen Lancelotin kanssa – teko, joka saa myöhemmin Elainen pojan Galahadin hylkäämään hänet, koska Galahad pitää tekoa syntinä.
Coimbra

| Coimbra |
| --- | --- |

 lippu:  vaakuna
 Coimbra
 Koordinaatit: 40°12′40.26″N, 8°25′44.96″W 
Valtio:  Portugali
Alue:  Região Centro
Ala-alue:  Baixo Mondego
Piiri:  Coimbra
Hallinto:  
 – Hallinnon tyyppi:  Kunta
 – Pormestari:  José Manuel Silva
Pinta-ala:  
 – Kokonaispinta-ala:  319,4 km²
Väkiluku (2008):  92 100
 – Väestötiheys:  288 as./km²
 
 www.cm-coimbra.pt 
Infobox OKVirheellinen NIMI-arvo: 
Coimbra on kaupunki Keski-Portugalissa. Se sijaitsee 120 kilometriä Portosta etelään ja 195 kilometriä Lissabonista pohjoiseen. Se sijaitsee sisämaassa, Mondego-joen varrella. Coimbra oli Portugalin pääkaupunki ennen Lissabonia vuosina 1139–1260. Kaupungin väkiluku on pienentynyt 2000-luvulla; vuonna 2008 kaupungissa oli enää noin 92 000 asukasta ja koko seudulla noin 435 000.
Vanhimmat kaupungin julkiset rakennukset ovat 1100-luvulta. Vanha katedraali Sé Velha on vuosisadan loppupuolelta ja kaupungin puolustukselle tärkeä Almedinan torni Torre de Almedina on vanhimmalta osaltaan jopa 1000-luvulta. Jesuiitoilla on ollut vahva vaikutus kaupungissa. Alueen inkvisition pyhä istuin toimi kaupungissa uuden ajan alusta vuoteen 1821 saakka. Kaupungissa on vuonna 1290 perustettu yliopisto,  joka on yksi Euroopan vanhimmista. Se perustettiin Lissabonissa 1290 ja siirrettiin Coimbraan vuonna 1537. Coimbrassa yliopisto sai käyttöönsä entisen kuninkaallisen palatsin tilat. Yliopisto on yksi eurooppalaisten tutkimusyliopistojen Coimbra-ryhmän perustajajäsenistä.
Kuvagalleria

Kaupunki Santa Claran sillalta.
Katunäkymä Coimbrasta.
Coimbra talvella.
Vanha katedraali.
Coimbran yliopisto.
Aiheesta muualla

Kuvia tai muita tiedostoja aiheesta Coimbra Wikimedia Commonsissa
Turismo de Coimbra (Arkistoitu – Internet Archive) (portugaliksi, englanniksi, espanjaksi, ranskaksi, kiinaksi)
Coimbran piirin kunnat
Arganil
Cantanhede
Coimbra
Condeixa-a-Nova
Figueira da Foz
Góis
Lousã
Mira
Miranda do Corvo
Montemor-o-Velho
Oliveira do Hospital
Pampilhosa da Serra
Penacova
Penela
Soure
Tábua
Vila Nova de Poiares
Luettelo tunnetuista Hietaniemen hautausmaalle haudatuista henkilöistä

Spede Pasanen
Urho Kekkonen
Luettelo tunnetuista Hietaniemen hautausmaalle haudatuista henkilöistä käsittää tunnettuja Helsingin Hietaniemen hautausmaan eri osiin haudattuja henkilöitä. Hautausmaa on Helsingin seurakuntayhtymän hallinnassa.
Suomen presidenteistä Martti Ahtisaari, Urho Kekkonen, Mauno Koivisto, Carl Gustaf Emil Mannerheim, Juho Kusti Paasikivi, Lauri Kristian Relander, Risto Ryti ja K. J. Ståhlberg on haudattu Hietaniemeen. Kuolleista presidenteistä vain P. E. Svinhufvud (Luumäki) ja Kyösti Kallio (Nivala) eivät ole haudattuina Hietaniemessä.
Taiteilijainmäki

Aino Aalto, arkkitehti
Alvar Aalto, arkkitehti
Elissa Aalto, arkkitehti
Tapani Aartomaa, graafikko
Erik Bergman, säveltäjä
Juhana Blomstedt, taidemaalari
Rut Bryk, muotoilija
Walentin Chorell, kirjailija
Ella Eronen, näyttelijä
Mauri Favén, taidemaalari
Akseli Gallen-Kallela, taidemaalari
Kirsti Gallen-Kallela, sellotaiteilija, kuvittaja
George de Godzinsky, kapellimestari
Maggie Gripenberg, tanssitaiteilija
Walton Grönroos, oopperalaulaja
Heimo Haitto, viulutaiteilija
Tauno Hannikainen, kapellimestari
Juhani Harri, kuvataiteilija
Eva Hemming, tanssitaiteilija
Eila Hiltunen, kuvanveistäjä
Pentti Holappa, kirjailija
Tea Ista, näyttelijä
Yrjö Jyrinkoski, lausuntataiteilija
Pentti Kaskipuro, kuvataiteilija
Aimo Kanerva, taidemaalari
Åke Lindman, ohjaaja, näyttelijä
Paavo Liski, teatterinjohtaja
Reko Lundán, näytelmäkirjailija
Tarmo Manni, näyttelijä
Usko Meriläinen, säveltäjä
Timo Mikkilä, pianotaiteilija
Onni Okkonen, taidehistorioitsija
Selim Palmgren, säveltäjä
Spede Pasanen, viihdetaiteilija
Otso Pietinen, valokuvaaja
Lasse Pihlajamaa, harmonikkataiteilija
Marjatta Pokela, laulaja
Martti Pokela, kanteletaiteilija
Sakari Puurunen, teatterinjohtaja
Essi Renvall, kuvanveistäjä
Paavo Rintala, kirjailija
Laila Pullinen, kuvanveistäjä
Virpi Laristo, solistitanssija
Ruth Matso, koreografi
Olli-Matti Ronimus, runoilija
Timo Sarpaneva, muotoilija
Solveig von Schoultz, kirjailija
J. S. Sirén, arkkitehti
Minna Talvik-Palmgren, laulaja
Aimo Tukiainen, kuvanveistäjä
Bruno Tuukkanen, taidemaalari
Veikko Tyrväinen, oopperalaulaja
Leif Wager, näyttelijä
Mika Waltari, kirjailija
Elina Vaara, runoilija
Jorma Weneskoski, jazzmuusikko
Edward Vesala, jazzmuusikko
Usko Viitanen, oopperalaulaja
Tapio Wirkkala, muotoilija
Heikki W. Virolainen, kuvanveistäjä
Jack Witikka, ohjaaja
Eeva-Kaarina Volanen, näyttelijä
Uusi alue

Heikki Aaltoila, säveltäjä
Esa Adrian, kääntäjä (kuusilehto)
Ture Ara, laulaja
Sinikka Arteva, tv-toimittaja
Peter von Bagh, elokuvahistorioitsija
Margaretha von Bahr, tanssija, koreografi
Erik Blomberg, elokuvaohjaaja, elokuvaaja
Anni Collan, kouluneuvos
Carl-Erik Creutz, radiokuuluttaja
Uno Cygnaeus, ”Suomen kansakoulun isä”
Mikko von Deringer, kapellimestari
Kristiina Elstelä, näyttelijä (kuusilehto)
J. H. Erkko, runoilija
Erkki Ertama, säveltäjä, kapellimestari
Karl-August Fagerholm, pääministeri, valtioneuvos
Karl Fazer, makeistehtailija
Fredi, iskelmälaulaja
Eelis Gulin, piispa
Ilmari Hannikainen, säveltäjä
Jussi Himanka, Ylen kirjeenvaihtaja
Veikko Hursti, hyväntekijä
Lauri Ingman, arkkipiispa
I. K. Inha, valokuvaaja
Risto Jarva, elokuvaohjaaja
Tuure Junnila, poliitikko
Maikki Järnefelt, oopperalaulaja
Elmo Kaila, itsenäisyysaktivisti
Inkeri Kajava, kirjailija
Viljo Kajava, kirjailija
Erkki Kansanaho, piispa
Ahti Karjalainen, poliitikko
Sylvi Kekkonen, kirjailija
Heikki Klemetti, kuoronjohtaja
Rudolf Koivu, kuvittaja ja taidemaalari
Ere Kokkonen, elokuvaohjaaja
Hannes Konno, säveltäjä
Birgit Kronström, näyttelijä ja laulaja
Mirjami Kuosmanen, näyttelijä
Toivo Kuula, säveltäjä
Toivo Kärki, säveltäjä
Edvin Laine, elokuvaohjaaja
Hanna Lappalainen, apteekkari, lahjoittaja
Joel Lehtonen, kirjailija
Eino Leino, runoilija
Kasimir Leino, kirjailija
Axel Lille, Ruotsalaisen Kansanpuolueen perustaja
Pentti Linkola, ammattikalastaja, puhuja
Aarre Merikanto, säveltäjä
Oskar Merikanto, säveltäjä
Ukri Merikanto, kuvanveistäjä
Algot Niska, salakuljettaja
Helena Notkonen, näyttelijä (kuusilehto)
Pekka Parikka, elokuvaohjaaja
Kasimir Pennanen, näyttelijä (kuusilehto)
Teuvo Puro, elokuvaohjaaja
Kaisu Puuska-Joki, radiokuuluttaja
Markus Rautio, ”Markus-setä”
Joel Rinne, näyttelijä
Eino Ripatti, Mannerheim-ristin ritari No 146
Heikki Ritavuori, sisäasiainministeri
Walter Runeberg, kuvanveistäjä
Yrjö Ruutu, yhteiskunnallinen vaikuttaja
Hannes Ryömä, poliitikko
Mauri Ryömä, poliitikko
Eetu Salin, työväenliikkeen aktiivi
Ville-Veikko Salminen, näyttelijä (kuusilehto)
E. N. Setälä, professori, valtioneuvos
Aarne Sihvo, jalkaväenkenraali
Hanna-Riikka Siitonen, laulaja
Martti Simojoki, arkkipiispa
Elvi Sinervo, runoilija
Bobi Sivén, heimoaatteen marttyyri
Emil Skog, poliitikko
Riki Sorsa, laulaja
Arto Sotavalta, iskelmälaulaja
Tommy Tabermann, runoilija, kansanedustaja (kuusilehto)
Einari Teräsvirta, arkkitehti, olympiavoittaja
Robert Tigerstedt, fysiologian professori
Esko Toivonen, viihdetaiteilija ”Eemeli”
Petri Walli, Kingston Wall-yhtyeen laulaja-kitaristi ja lauluntekijä
Martti Välikangas, arkkitehti
Kaapo Wirtanen, taidemaalari
Juha-Veli Äkräs, elokuvaaja
Harald Öhquist, jääkärikenraaliluutnantti
Kansallisteatterin näyttelijöiden yhteishauta:
Pia Hattara
Pentti Irjala
Martti Katajisto
Kosti Klemelä
Aku Korhonen
Uuno Laakso
Kaisu Leppänen
Risto Mäkelä
Jalmari Rinne
Unto Salminen
Heikki Savolainen
Jussi Snellman
Ruth Snellman
Rauli Tuomi
Yrjö Tuominen
Kyllikki Väre
Hietaniemen alue

Siiri Angerkoski, näyttelijä
Teuvo Aura, ylipormestari
Kim Borg, oopperalaulaja
Adolf Ehrnrooth, jalkaväenkenraali
Nils Katajainen, Mannerheim-ristin ritari
Hilding Ekelund, arkkitehti
Saulo Haarla, näyttelijä
Antti Hackzell, maaherra
Harri Holkeri, valtioneuvos
Tapio Hämäläinen, näyttelijä (veteraanilehto)
Jaakko Jahnukainen, Levyraadin ensimmäinen juontaja
Lauri Jauhiainen, sanoittaja, elokuvakäsikirjoittaja (veteraanilehto)
Eero Järnefelt, taidemaalari
Uuno Kailas, runoilija
Kyösti Karhila, lentäjä
Erkki Karjalainen, trumpettitaiteilija
Erkki Karu, elokuvaohjaaja ja -tuottaja
Juhani Kirpilä, lääkäri, taiteen kerääjä
T. M. Kivimäki, pääministeri
Kauko Kokkonen, näyttelijä (veteraanilehto)
Kauko Käyhkö, laulaja, näyttelijä
Rolf Labbart, näyttelijä (veteraanilehto)
Heimo Lepistö, näyttelijä (veteraanilehto)
Risto Leskinen, oikeuskansleri
Gunnar Lihr, liikennelentäjä
Keijo Liinamaa, valtakunnansovittelija
Pirkko Liinamaa, tv-kasvo, Levyraadin vakiojäsen
Osmo Lindeman, säveltäjä
Edwin Linkomies, yliopiston kansleri
Armand Lohikoski, elokuvaohjaaja (kolumbaario)
Lauri Malmberg, suojeluskuntien komentaja
Eugen Malmstén, säveltäjä ja viihdelaulaja
Georg Malmstén, säveltäjä ja kapellimestari
Ragni Malmstén, laulaja
Otto Manninen, runoilija
Erkki Melartin, säveltäjä
Anna Mutanen, oopperalaulaja
Ernst Nevanlinna, professori
Matti Oravisto, näyttelijä
Aarne Orjatsalo, näyttelijä (kolumbaario)
Matti Paasivuori, ammattiyhdistysaktiivi
Elina Pohjanpää, näyttelijä
Simo Puupponen (nimim Aapeli), kirjailija ja lehtimies
Jukka Rangell, pääministeri
Einojuhani Rautavaara, taidemusiikin säveltäjä
Laila Rihte, näyttelijä
Juha Rihtniemi, puoluejohtaja
Eino Ruutsalo, elokuvantekijä, kuvataiteilija (veteraanilehto)
Ilmari Salomies, arkkipiispa
Kaarlo Sarkia, runoilija
Antti Satuli, EU-suurlähettiläs
Pentti Siimes, näyttelijä
Artur Sirk, virolainen vapaussoturi
Aili Somersalmi, näyttelijä
Urho Somersalmi, näyttelijä
Kalevi Sorsa, pääministeri
Anni Swan, kirjailija
Toivo Särkkä, elokuvatuottaja ja -ohjaaja
Väinö Tanner, puoluejohtaja
Teuvo Tulio, elokuvaohjaaja (veteraanilehto)
Alexander Tunzelman von Adlerflug, sotilas
Sakari Tuomioja, diplomaatti
Vappu Tuomioja, kirjailija
Maiju Lassila (oik. Algot Untola), kirjailija
Edvard Valpas-Hänninen, toimittaja
Risto Vanari, ohjaaja, käsikirjoittaja, muusikko
Juho Vennola, pääministeri
Juha Virkkunen, Yleisradion kulttuuritoimittaja
Paavo Virkkunen, poliitikko
A. I. Virtanen, nobelisti
Pertti Weckström, näyttelijä, lääkäri
Hella Wuolijoki, kirjailija
Arvo Ylppö, arkkiatri